pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ความคืบหน้าของโครงการเราชนะ ณ วันที่ 5 พฤษภาคม 2564
วันพุธที่ 5 พฤษภาคม 2564
ความคืบหน้าของโครงการเราชนะ ณ วันที่ 5 พฤษภาคม 2564
ความคืบหน้าของโครงการเราชนะ (โครงการฯ) ณ วันที่ 5 พฤษภาคม 2564 ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,722 ล้านบาท
ความคืบหน้าของโครงการเราชนะ (โครงการฯ) ณ วันที่ 5 พฤษภาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,722 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 115,150 ล้านบาท และ 3) ประชาชนกลุ่มผู้ที่ต้องการความช่วยเหลือ
เป็นพิเศษที่ผ่านการคัดกรองคุณสมบัติแล้ว จํานวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 15,190 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.9 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 204,062 ล้านบาท และมีผู้ได้รับสิทธิ์ในโครงการฯ ที่ใช้จ่ายจนครบวงเงินสิทธิ์แล้ว จํานวน 24.9 ล้านคน ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
สํานักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122
รัฐบาลไทย-ข่าวทำเนียบรัฐบาล-การประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 2/2564
วันพุธที่ 5 พฤษภาคม 2564
การประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 2/2564
รองปลัดวรวรรณฯ เป็นประธานการประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 2/2564
วันนี้ (5 พฤษภาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 2/2564 โดยมีนายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้แทนจากหน่วยงานที่เกี่ยวข้อง อาทิ การไฟฟ้าฝ่ายผลิตแห่งประเทศไทย สํานักงานพัฒนาวิทยาศาสตร์และเทคโนโลยีแห่งชาติ สํานักงานมาตรฐานผลิตภัณฑ์อุตสาหกรรม กรมอุตสาหกรรมพื้นฐานและการเหมืองแร่ กรมโรงงานอุตสาหกรรม เข้าร่วมประชุมผ่านโปรแกรม Zoom ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
ซึ่งที่ประชุมได้รายงานการดําเนินงานความร่วมมือเพื่อส่งเสริมผู้ประกอบการด้านเทคโนโลยีและนวัตกรรม ระหว่างกระทรวงอุตสาหกรรม และกระทรวงการอุดมศึกษา วิทยาศาสตร์ วิจัยและนวัตกรรม ได้แก่ โครงการประกวดการพัฒนาผู้ประกอบการวิสาหกิจเริ่มต้น (Start up) ภายใต้สินเชื่อเสริมพลังสร้างอนาคต เอสเอ็มอีไทย ปี 2564 โดยมีวัตถุประสงค์เพื่อลงทุนขยาย ปรับปรุงกิจการและเพื่อเสริมสภาพคล่อง รวมถึงภาพรวมของการดําเนินโครงการ
นอกจากนี้ยังได้รายงานความก้าวหน้าข้อเสนอ Conceptual Model Project เพื่อนําเสนอเป็นโครงการ Show case ในการประชุม APEC ปี พ.ศ. 2565 โดยการบูรณาการร่วมกันระหว่าง กระทรวงอุตสาหกรรม และกระทรวงการอุดมศึกษา วิทยาศาสตร์ วิจัยและนวัตกรรม ได้แก่ โครงการนําร่องสาธิตการใช้แผงโซลาร์ปลดระวางจากโซล์ฟาร์มเพื่อสร้างประโยชน์ต่อชุมชน (Solar Module Second Life for Better Life) โดยมีวัตถุประสงค์เพื่อส่งเสริมการใช้ประโยชน์ เพิ่มความคุ้มค่า เพิ่มคุณภาพชีวิตให้ชุมชน
รัฐบาลไทย-ข่าวทำเนียบรัฐบาล-รองโฆษก เผย สปสช. ให้ความมั่นใจ  ช่วยเหลือหากได้รับความเสียหายหลังการฉีดวัคซีนโควิด-19 โดยรัฐ
วันพุธที่ 5 พฤษภาคม 2564
รองโฆษก เผย สปสช. ให้ความมั่นใจ  ช่วยเหลือหากได้รับความเสียหายหลังการฉีดวัคซีนโควิด-19 โดยรัฐ
รองโฆษก เผย สปสช. ให้ความมั่นใจ  ช่วยเหลือหากได้รับความเสียหายหลังการฉีดวัคซีนโควิด-19 โดยรัฐ
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า รัฐบาล โดย สปสช. ช่วยเหลือดูแลคนไทยทุกสิทธิ์ทั้งสิทธิประกันสังคม บัตรทอง และสิทธิราชการ รวมทั้งบุคลากรสาธารณสุข หากได้รับความเสียหายจากการรับการฉีด “วัคซีนโควิด-19” โดยรัฐ โดยเริ่มให้ความคุ้มครองตั้งแต่วัคซีนเข็มแรกที่ฉีดให้คนไทย เมื่อวันที่ 28 กุมภาพันธ์ 2564 ตามหลักเกณฑ์การช่วยเหลือ มาตรา 41 พ.ร.บ.หลักประกันสุขภาพแห่งชาติ พ.ศ. 2545 ย้ําหลักการไม่ใช่พิสูจน์ถูกผิด โดยประชาชนสามารถยื่นเรื่องได้ทั้งที่โรงพยาบาล สาธารณสุขจังหวัด และเขต สปสช. ซึ่งจะมีคณะกรรมการพิจารณาอัตราช่วยเหลือเยียวยา ภายใน 5 วัน หลังจากที่อนุกรรมการได้รับเรื่อง ซึ่งจะเป็นใช้จ่ายงบประมาณจากงบใช้จ่ายเงิน (กู้) เพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคโควิด-19
“ขอให้ประชาชนเชื่อมั่นว่ารัฐบาลดูแลความมั่นคงด้านสุขภาพของคนไทยทุกคน อย่างดีที่สุดรวมทั้งในช่วงวิกฤตโควิด-19 ทั้งประชาชนบุคลากรทางการแพทย์ เจ้าหน้าที่ทหาร ตํารวจ ด่านหน้า หากท่านได้รับความเสียหายจากการรับบริการสาธารณสุขหรือกรณีของการรับวัคซีนโควิด-19 ของภาครัฐ ที่บางรายเท่านั้นที่เกิดอาการหรือผลข้างเคียงไม่พึงประสงค์ จะได้รับการดูแลช่วยเหลือจากรัฐบาล” นางรัชดา ย้ํา
สําหรับ ผู้ลงทะเบียนรับวัคซีนโควิด-19 จนถึงวันนี้ (ณ เวลา 08.00 น.) รวมจํานวน 1,016,893 คน โดยลงทะเบียนผ่านไลน์ 818,962 คน และแอปพลิเคชั่น 197,931 คน โดยได้มีการรายงานให้บริการฉีดวัคซีนโควิด-19 ไปแล้ว 1,573,075 โดส เป็นเข็มที่ 1 จํานวน 1,150,564 ราย และมีผู้ได้รับแล้ว 2 เข็มจํานวน 422,511 ราย สําหรับการฉีดวัคซีนโควิด-19 ให้ประชาชนในพื้นที่กรุงเทพมหานคร สะสมแล้ว 285,735 โดส ในส่วนจังหวัดภูเก็ตมีรายงานว่า มีประชาชนที่ได้รับวัคซีนครบ 2 โดสแล้วราว 1 แสนคน โดยโรงพยาบาลวชิระภูเก็ตร่วมกับภาคเอกชน กระจายจุดฉีดวัคซีน 5 จุดใน 3 อําเภอ ที่ รร.อังสนา ลากูนา / สะพานหิน / ภูเก็ต ออร์คิด รีสอร์ท / ห้างจังซีลอน ด้วย
.........................
รัฐบาลไทย-ข่าวทำเนียบรัฐบาล-สาธารณสุขตั้งโรงพยาบาลสนามรองรับผู้ป่วยกลุ่มสีเหลืองที่อิมแพค เมืองทองธานี ช่วยลดความแออัดโรงพยาบาลสำหรับรักษาผู้ป่วยอาการหนัก
วันพุธที่ 5 พฤษภาคม 2564
สาธารณสุขตั้งโรงพยาบาลสนามรองรับผู้ป่วยกลุ่มสีเหลืองที่อิมแพค เมืองทองธานี ช่วยลดความแออัดโรงพยาบาลสําหรับรักษาผู้ป่วยอาการหนัก
สาธารณสุขตั้งโรงพยาบาลสนามรองรับผู้ป่วยกลุ่มสีเหลืองที่อิมแพค เมืองทองธานี ช่วยลดความแออัดโรงพยาบาลสําหรับรักษาผู้ป่วยอาการหนัก
วันที่ 5 พ.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า กระทรวงสาธารณสุข ได้รายงานให้ที่ประชุมคณะรัฐมนตรี(ครม.) รับทราบการดําเนินการตั้งโรงพยาบาลสนามที่อิมแพค ชาเลนเจอร์ เมืองทองธานี จ.นนทบุรี โดยจะให้เป็นโรงพยาบาลสนามสําหรับรองรับผู้ป่วยโควิด-19 กลุ่มสีเหลือง ซึ่งเป็นกลุ่มผู้ป่วยที่มีอาการ แต่อาการไม่รุนแรงและเหนื่อยหอบ หายใจเร็ว จากเดิมผู้ป่วยกลุ่มนี้จะถูกส่งตัวเข้ารักษาในโรงพยาบาลเช่นเดียวกับผู้ป่วยกลุ่มสีแดงซึ่งเป็นกลุ่มมีอาการรุนแรง คือมีอาการหอบ เหนื่อย หายใจลําบาก ปอดอักเสบรุนแรง มีภาวะปอดบวม
ทั้งนี้ กระทรวงสาธารณสุขได้ประเมินแล้วว่าการตั้งโรงพยาบาลสนามสําหรับผู้ป่วยกลุ่มสีเหลืองนี้จะช่วยลดภาระของโรงพยาบาลทั้งรัฐและเอกชนในกรุงเทพฯและปริมณฑลลง เพื่อให้ส่วนของโรงพยาบาลมีพื้นที่รองรับผู้ป่วยกลุ่มสีแดงที่มีอาการหนักได้มากขึ้น
ส่วนของพื้นที่รองรับผู้ป่วยกลุ่มสีเขียว คือ ผู้ป่วยที่มีผลยืนยันว่าติดเชื้อโควิด-19 แต่ไม่มีอการ หรือมีอาการเล็กน้อย เช่น ไข้ ไอ น้ํามูก ตาแดง ผื่นขึ้น ซึ่งใช้โรงพยาบาลสนามทั่วไปและHospitel อยู่นั้น เวลานี้มีพื้นที่เพียงพอ ยังไม่มีความจําเป็นต้องจัดหาพื้นที่เพิ่ม
น.ส.ไตรศุลี กล่าวว่า สําหรับข้อมูลโรงพยาบาลสนาม ณ อิมแพค ชาเลนเจอร์ เมืองทองธานี จากที่นายอนุทิน ชาญวีรกูล รองนายกรัฐมนตรีและรมว.ได้ลงพื้นที่เพื่อวางแผนนั้น ที่นี่จะรองรับผู้ป่วยได้ประมาณ 5,200 เตียง โดยใช้พื้นที่อาคาร 1 และ 2 อาคารละ 2,000 เตียง ส่วนอาคาร 3 เตรียมพร้อมสําหรับผู้ป่วยที่มีอาการ ภายในจะตั้งเต็นท์ความดันลบ มีเครื่องช่วยหายใจ สามารถรองรับได้ 1,200 เตียง
ทั้งนี้ หลังจากนี้กรมสนับสนุนบริการสุขภาพ เข้าไปจัดการในพื้นที่ ทั้งระบบระบายอากาศ ระบบระบายน้ํา ระบบบําบัดน้ําเสีย ระบบกล้องวงจรปิด ให้ได้ตามมาตรฐานและร่วมกับภาคเอกชนอื่น ๆ ติดตั้งสัญญาณอินเตอร์เน็ตต่อไป
รองโฆษกประจําสํานักนายกรัฐมนตรี กล่าวว่า กระทรวงสาธารณสุขยังได้รายงานเกี่ยวกับการรักษาผู้ป่วยโควิด-19 ว่า ขณะนี้ขั้นตอนการรักษาได้เริ่มมีการให้ยาฟาวิพิราเวียร์สําหรับผู้ป่วยที่เริ่มมีอาการในระยะเริ่มต้นด้วย เพื่อเป็นการหยุดยั้งการอักเสบของปอด และยืนยันว่าขณะนี้ปริมาณยามีเพียงพอ จากที่ได้มีการนําเข้ามามา 2 ล้านเม็ดในช่วงปลายเดือนเม.ย. ซึ่งมีการกระจายไปยังโรงพยาบาลทั่วประเทศทั้งรัฐและเอกชนแล้ว 1 ล้านเม็ด อยู่ในคลังกลาง 1 ล้านเม็ด อยู่ระหว่างการสั่งซื้ออีก 3 ล้านเม็ด จะเข้ามาในประเทศภายในเดือนพ.ค.นี้ และองค์การเภสัชกรรมยังมีแผนการผลิตยาชนิดนี้เองในประเทศด้วย
---------------------
รัฐบาลไทย-ข่าวทำเนียบรัฐบาล-ทัณฑสถานโรงพยาบาลราชทัณฑ์ กระทรวงยุติธรรม ให้บริการตรวจโควิด-19 ฟรี แก่ประชาชนทั่วไปที่มีความเสี่ยง
วันพฤหัสบดีที่ 6 พฤษภาคม 2564
ทัณฑสถานโรงพยาบาลราชทัณฑ์ กระทรวงยุติธรรม ให้บริการตรวจโควิด-19 ฟรี แก่ประชาชนทั่วไปที่มีความเสี่ยง
ทัณฑสถานโรงพยาบาลราชทัณฑ์ กระทรวงยุติธรรม ให้บริการตรวจโควิด-19 ฟรี แก่ประชาชนทั่วไปที่มีความเสี่ยง
กรมราชทัณฑ์ โดยศูนย์บริการตรวจเชื้อไวรัสโคโรนา 2019 (PCR) ทัณฑสถานโรงพยาบาลราชทัณฑ์ พร้อมเปิดให้บริการรับตรวจคัดกรองเชื้อโควิดให้แก่เจ้าหน้าที่ราชทัณฑ์และบุคลากรในสังกัดกระทรวงยุติธรรม หน่วยงานภาครัฐ รวมถึงประชาชนทั่วไปที่มีประวัติเสี่ยงต่อการสัมผัสเชื้อ โดยไม่มีค่าใช้จ่ายในการตรวจ เพื่อเป็นการแบ่งเบาภาระ และลดความแออัดในโรงพยาบาลสังกัดกระทรวงสาธารณสุข โดยจะรับตรวจหาเชื้อสําหรับประชาชนทั่วไป ในวัน-เวลาราชการ วันละ 100 ราย ส่วนวันหยุดราชการและวันหยุดนักขัตฤกษ์ รับตรวจวันละ 200 ราย
ผู้ที่สนใจสามารถขอเข้ารับบริการได้ที่หน้าตึกอํานวยการ ทัณฑสถานโรงพยาบาลราชทัณฑ์ ถนนงามวงศ์วาน แขวงลาดยาว เขตจตุจักร กรุงเทพมหานคร ระหว่างเวลา 08.30 – 14.30 นาฬิกาหรือสอบถามเพิ่มเติมที่หมายเลขโทรศัพท์ 0-2953-3999 ต่อ 1345 (ส่วนการพยาบาล)
โดยก่อนให้บริการจะมีเจ้าหน้าที่คัดกรองตามเกณฑ์ประเมินความเสี่ยงก่อนทําการตรวจ และจะแจ้งผลให้ทราบภายใน 72 ชั่วโมงหลังการตรวจผ่านทาง SMS (กรณีไม่พบเชื้อ) หรือหากพบการติดเชื้อ จะมีเจ้าหน้าที่โทรศัพท์แจ้งผลพร้อมแนะนําการรักษา
กรมราชทัณฑ์ กระทรวงยุติธรรม ขอส่งกําลังใจให้เจ้าหน้าที่เรือนจําและทัณฑสถานทั่วประเทศ ตลอดจนพี่น้องประชาชนทุกคน ร่วมกันปฏิบัติตามมาตรการ D-M-H-T-T-A อยู่ห่างไว้ ใส่หน้ากากอนามัย/หน้ากากผ้า หมั่นล้างมือ ตรวจวัดอุณหภูมิ ตรวจหาเชื้อ ใช้แอปพลิเคชั่นไทยชนะและหมอชนะอย่างเคร่งครัด เพื่อให้พวกเราทุกคนผ่านพ้นวิกฤตการณ์ครั้งนี้ไปด้วยกัน
รัฐบาลไทย-ข่าวทำเนียบรัฐบาล-ครม. อนุมัติเพิ่ม 2,000 บาท  โครงการ "เราชนะ" และ "ม33เรารักกัน" เห็นชอบ ”คนละครึ่งเฟส 3” พร้อมเปิดตัวโครงการ  “ยิ่งใช้ยิ่งได้” สนับสนุน E-Voucher 7,000 บาทต่อคน
วันพุธที่ 5 พฤษภาคม 2564
ครม. อนุมัติเพิ่ม 2,000 บาท  โครงการ "เราชนะ" และ "ม33เรารักกัน" เห็นชอบ ”คนละครึ่งเฟส 3” พร้อมเปิดตัวโครงการ  “ยิ่งใช้ยิ่งได้” สนับสนุน E-Voucher 7,000 บาทต่อคน
ครม. อนุมัติเพิ่ม 2,000 บาท  โครงการ "เราชนะ" และ "ม33เรารักกัน" เห็นชอบ ”คนละครึ่งเฟส 3” พร้อมเปิดตัวโครงการ  “ยิ่งใช้ยิ่งได้” สนับสนุน E-Voucher 7,000 บาทต่อคน
นายอนุชา บูรพชัยศรี โฆษกประจําสํานักนายกรัฐมนตรี เผยที่ประชุมคณะรัฐมนตรีเห็นชอบมาตรการบรรเทาภาระค่าใช้จ่ายของประชาชนในระยะเร่งด่วน กรอบวงเงินรวมประมาณ 85,500 ล้านบาท โดยขยายเพิ่มวงเงินช่วยเหลือช่วยเหลือผู้ประกันตนใน “โครงการ ม 33 เรารักกัน” จํานวนกลุ่มเป้าหมาย ประมาณ 9.27 ล้านคน  กรอบวงเงิน 18,500 ล้านบาทโดยประมาณ และผู้มีสิทธิใน “โครงการเราชนะ” มีกลุ่มเป้าหมายประมาณ 32.9 ล้านคน กรอบวงเงิน 67,000 ล้านบาท และ “โครงการ ม 33 เรารักกัน” โดยทั้งสองโครงการจะเพิ่มวงเงินช่วยเหลือให้ประชาชนและผู้ประกันตนตามมาตรา33 สัปดาห์ละ 1,000 บาท เป็นเวลา 2 สัปดาห์ โดยมีระยะเวลาใช้จ่ายสิ้นสุดในวันที่ 30 มิ.ย.2564 นี้
โฆษกประจําสํานักนายกรัฐมนตรี ยังเผยว่า คณะรัฐมนตรียังเห็นชอบมาตรการในระยะต่อไป เมื่อสถานการณ์โควิดคลี่คลายลง โดยมีกรอบวงเงินเบื้องต้น 140,000 ล้านบาท โดยจะเป็นการเบิกจ่ายจาก พ.ร.ก.เงินกู้ฯ ที่ยังคงเหลืออยู่ดังนี้
1. มาตรการลดภาระค่าครองชีพให้แก่ประชาชนในกลุ่มที่ต้องการความช่วยเหลือจากภาครัฐอย่างต่อเนื่อง ได้แก่ โครงการเพิ่มกําลังซื้อให้กับผู้มีบัตรสวัสดิการแห่งรัฐ ระยะที่ 3 สําหรับประชาชนกลุ่มเป้าหมายจํานวน 13.65 ล้านคน โดยช่วยลดภาระค่าครองชีพเพิ่มเติมเดือนละ 200 บาท ระยะเวลา 6 เดือน (ก.ค. - ธ.ค.) และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ จํานวนกลุ่มเป้าหมาย 2.4 ล้านคน เพิ่มเติมเดือนละ 200 บาท เป็นระยะเวลา 6 เดือน (ก.ค. - ธ.ค.)
2. มาตรการเพื่อฟื้นฟูเศรษฐกิจและสังคมที่ได้รับผลกระทบจากการระบาดโควิด-19 เพื่อกระตุ้นกําลังซื้อของประชาชนกลุ่มรายได้ปานกลางและรายได้สูง ได้แก่ มาตรการ “คนละครึ่งระยะที่ 3” (Co-pay) ระหว่างรัฐกับประชาชน ครอบคลุมกลุ่มเป้าหมาย 31 ล้านคน ให้สิทธิ์ใช้จ่ายที่รัฐจะสมทบได้วันละไม่เกิน 150 บาท วงเงินไม่เกิน 3,000 บาทต่อคน และโครงการ “ยิ่งใช้ยิ่งดี” โดยรัฐบาลจะสนับสนุน E-Voucher ให้กับประชาชนที่ใช้จ่ายซื้อสินค้า และค่าอาหารเครื่องดื่มและค่าบริการกับผู้ประกอบการที่จดทะเบียนภาษีมูลค่าเพิ่ม สูงสุดไม่เกิน 7,000 บาทต่อคน โดยภาครัฐจะสนับสนุน E-Voucher ในช่วง ก.ค. - ธ.ค .2564 โดยคาดว่าประชาชนจะเข้าโครงการประมาณ 4 ล้านคน
_______________
รัฐบาลไทย-ข่าวทำเนียบรัฐบาล-รมว.ยุติธรรม เผย ศูนย์เฟคนิวส์ ดีเอสไอ ล่า มือป่วนโพสต์ “โควิดสายพันธุ์อินเดีย” พบเป็นนักการเมืองท้องถิ่น เตรียมให้ข้อมูลโครงข่ายเชิงลึก ต่อ บก.ปอท. ดำเนินการเอาผิด เตือนประชาชนเช็
วันพฤหัสบดีที่ 6 พฤษภาคม 2564
รมว.ยุติธรรม เผย ศูนย์เฟคนิวส์ ดีเอสไอ ล่า มือป่วนโพสต์ “โควิดสายพันธุ์อินเดีย” พบเป็นนักการเมืองท้องถิ่น เตรียมให้ข้อมูลโครงข่ายเชิงลึก ต่อ บก.ปอท. ดําเนินการเอาผิด เตือนประชาชนเช็
นายสมศักดิ์ เทพสุทิน รัฐมนตรีว่าการกร เผย ศูนย์เฟคนิวส์ ดีเอสไอ ล่า มือป่วนโพสต์ “โควิดสายพันธุ์อินเดีย” พบเป็นนักการเมืองท้องถิ่น เตรียมให้ข้อมูลโครงข่ายเชิงลึก ต่อ บก.ปอท. ดําเนินการเอาผิด เตือนประชาชนเช็คก่อนแชร์ก่อนตกเป็นเครื่องมือกลุ่มคนไม่หวังดี
ภายหลังที่กรมสอบสวนคดีพิเศษ หรือ ดีเอสไอ ตั้งศูนย์สืบสวนต่อต้านข่าวสารอันเป็นเท็จในสถานการณ์การแพร่ระบาดไวรัสโคโรน่า ( COVID-19 ) หรือ เฟคนิวส์ ล่าสุดการประชุมมีข้อสรุป หลังทําการตรวจสอบกรณีการบิดเบือนข้อมูลทั้งยังมีการแชร์ เรื่องการแพร่ระบาดเชื้อโควิดสายพันธุ์อินเดีย บริเวณห้างดิโอลด์สยาม จากนักศึกษาที่เดินทางไปศึกษาในประเทศอินเดีย
นายสมศักดิ์ เปิดเผยว่า จากการตรวจสอบพบว่าผู้เผยแพร่ข้อมูล โควิดสายพันธุ์อินเดีย ที่เป็นเท็จจนสังคมเข้าใจผิดจนมีการแชร์ต่อๆกันไปในโลกโซเชียลมีเดีย เป็นนักการเมืองท้องถิ่นจังหวัดหนึ่งเป็นคนเผยแพร่ จากนี้ ดีเอสไอ จะรวบรวมหลักฐานและส่งข้อมูลความเชื่อมโยงของกลุ่มที่บิดเบือนข้อมูลความเป็นจริงในเรื่อง โควิด 19 ให้กับ กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (บก.ปอท.) หรือ ประสานข้อมูลต่อไปยัง ศูนย์ต่อต้านข่าวปลอมกระทรวงดิจิทัลเพื่อเศรษฐกิจและสังคม (ดีอีเอส) เพื่อให้ไปดําเนินการต่อ แต่หากประเด็นใดที่ ศูนย์เฟคนิวส์ ดีเอสไอสามารถดําเนินการเอาผิดทางกฎหมายได้ด้วยตัวเองก็จะทําในทันที
“เวลานี้กลุ่มคนที่ให้ข่าวอันเป็นเท็จ มีความจงใจให้ประชาชนเกิดความสับสน ตระหนกตกใจ ทั้งยังหวังดิสเครดิตรัฐบาล หวังสร้างความเกลียดชัง ดังนั้นเรื่องนี้กระทรวงยุติธรรม ที่กํากับดูแลดีเอสไอจะเข้ามามีส่วนร่วมในการหาข้อมูลเชิงลึกของผู้กระทําผิด เพราะเวลานี้รัฐบาลทําทุกทางในการแก้ปัญหาโควิด19 ให้สถานการณ์ดีขึ้น และขอให้กลุ่มที่สร้างข่าวปลอมที่เกี่ยวกับโควิด 19 หยุดพฤติกรรมซ้ําเติมสังคมเสียที นอกจากนี้ผมอยากฝากให้ประชาชน เช็คก่อนแชร์ข่าวสารในโซเชียลมีเดีย ตรวจสอบข้อมูลโดยตรงจากรัฐบาลว่าอันไหนจริงหรือเท็จไม่งั้นจะตกเป็นเครื่องมือของกลุ่มที่ไม่หวังดี” รัฐมนตรีว่าการกระทรวงยุติธรรมกล่าว
รัฐบาลไทย-ข่าวทำเนียบรัฐบาล-ย้ำเฝ้าระวังเข้มชายแดน สกัดกั้นลักลอบข้ามแดนที่อาจมาพร้อมเชื้อโควิทสายพันธ์ุที่กำลังแพร่ระบาดในมาเลเซีย
วันพุธที่ 5 พฤษภาคม 2564
ย้ําเฝ้าระวังเข้มชายแดน สกัดกั้นลักลอบข้ามแดนที่อาจมาพร้อมเชื้อโควิทสายพันธ์ุที่กําลังแพร่ระบาดในมาเลเซีย
พล.อ.ชัยชาญ ช้างมงคล รมช.กห. ได้ย้ํากับทุกเหล่าทัพ ปฏิบัติตามนโยบายของ นรม.และรมว.กห. ในการกํากับการปฏิบัติงานของกองกําลังป้องกันชายแดนให้เป็นที่เชื่อมั่นในการสนับสนุนการควบคุมโรค COVID-19 ตามแนวชายแดนให้ได้เด็ดขาด
โดยให้ติดตามสถานการณ์ชายแดนกัมพูชา เมียนมาและมาเลเซียอย่างใกล้ชิด รวมทั้งสกัดกั้นการลักลอบหลบหนีเข้าเมืองโดยผิดกฎหมายและเข้มมาตรการควบคุมโรคที่กําหนดอย่างต่อเนื่องจริงจัง โดยเฉพาะพื้นที่ชายแดนใต้ที่ต้องเฝ้าระวังสูง กับความเสี่ยงของ COVID-19 สายพันธ์ุที่กําลังแพร่ระบาดในมาเลเซีย ที่อาจเข้ามาพร้อมกับผู้ที่เดินทางกลับจากมาเลเซีย ซึ่งอาจสร้างปัญหาและจําเป็นต้องคัดกรองอย่างเข้มข้น โดย นรม.และรมว.กห. ยังได้แสดงความห่วงใยเจ้าหน้าที่ทุกนาย ขอให้ปฏิบัติหน้าที่ด้วยความระมัดระวัง ตั้งอยู่ในความไม่ประมาทและมีความปลอดภัยทั่วกัน
นอกจากนี้ พล.อ.ชัยชาญ’ ยังได้กําชับ ถึงการทํางานในพื้นที่แนวชายแดนไทย - เมียนม่า ขอให้ติดตามและประเมินสถานการณ์ความรุนแรงจากสู้รบด้วยกําลังทหาร ซึ่งอาจมีผลกระทบต่อความปลอดภัยของประชาชนไทยในพื้นที่ โดยขอให้ช่วยเหลือและอํานวยความสะดวกอพยพประชาชนไปยังพื้นที่ปลอดภัยที่กําหนดไว้โดยเร็ว ขณะเดียวกัน หากมีผู้หลบหนีภัยจากความไม่สงบชาวเมียนมาหรือชนกลุ่มน้อยชาวกระเหรี่ยงตามแนวชายแดนที่อพยพข้ามแดนเข้ามา จากผลกระทบความรุนแรงการสู้รบ ขอให้ดําเนินการช่วยเหลือขั้นต้นตามหลักมนุษยธรรมและคุมเข้มคัดกรองตามมาตรการควบคุมโรคที่กําหนด โดยประสานการทํางานกับฝ่ายปกครองในพื้นที่ให้การสนับสนุนและช่วยเหลือดูแลความปลอดภัยจนกว่าสถานการณ์จะคลี่คลาย
โฆษก กห. กล่าวเพิ่มเติมว่า ที่ผ่านมา กกล.ป้องกันชายแดนทางบกในพื้นที่ ทภ.3 และฝ่ายปกครองในพื้นที่ ได้ให้การช่วยเหลืออพยพประชาชนที่อาจได้รับอันตรายจากการสู้รบในพื้นที่ชายแดน บ.แม่สามแลบ และ บ.ท่าตาฝั่ง จว.แม่ฮ่องสอน กว่า 600 คน ออกมายังพื้นที่ปลอดภัยที่กําหนดเป็นการชั่วคราวและได้เดินทางกลับภูมิลําเนาแล้วหลังสถานการณ์สงบ พร้อมกันนี้ ได้ให้การช่วยเหลือดูแลตามหลักมนุษยธรรมแก่ผู้หลบหนีภัยจากความไม่สงบชาวเมียนมา จํานวน 2,318 คน ที่อพยพข้ามแดนมายังฝั่งไทย บริเวณ ต.แม่ยวม อ.แม่สะเรียง และพื้นที่ใกล้เคียงของ จว.แม่ฮ่องสอน โดยจัดเตรียมพื้นที่ปลอดภัยชั่วคราวรองรับ จํานวน 4 แห่ง  ทั้งนี้ต้องขอความร่วมมือ ประชาชนที่ไม่เกี่ยวข้อง งดหรือหลีกเลี่ยงการเดินทางเข้าพื้นที่ดังกล่าว เนื่องจากเป็นพื้นที่อยู่ในเขตอุทยานและอยู่ในมาตรการควบคุมโรคเข้มข้นตามที่จังหวัดกําหนด เพื่อความปลอดภัยของทุกคนในภาพรวม
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม ห่วงใยประชาชนเดินหน้าเสิร์ฟน้ำประปากว่า 9 แสนลิตรอย่างต่อเนื่อง
วันพุธที่ 5 พฤษภาคม 2564
กรมทางหลวง กระทรวงคมนาคม ห่วงใยประชาชนเดินหน้าเสิร์ฟน้ําประปากว่า 9 แสนลิตรอย่างต่อเนื่อง
ในทุกสถานการณ์จนกว่าภัยแล้งจะคลี่คลายตามนโยบายรัฐบาล
นายสราวุธ ทรงศิวิไล อธิบดีกรมทางหลวง เปิดเผยว่า รัฐบาลและนายศักดิ์สยาม ชิดชอบ รัฐมนตรีว่าการกระทรวงคมนาคม ห่วงใยประชาชนที่ได้รับผลกระทบจากปัญหาภัยแล้งอย่างต่อเนื่อง โดยได้มอบหมายให้กรมทางหลวงดําเนินการให้ความช่วยเหลืออย่างใกล้ชิด โดยกรมทางหลวงและหน่วยงานในสังกัดทั่วประเทศ ทั้งสํานักงานทางหลวง 18 แห่ง แขวงทางหลวง 104 แห่ง และหมวดทางหลวง 581 แห่ง ยังคงร่วมมือกับการประปาส่วนภูมิภาคเดินหน้าบรรเทาความเดือดร้อนจากการขาดแคลนน้ําเพื่อการอุปโภคบริโภคที่เกิดจากปัญหาภัยแล้งแก่ประชาชนผู้เดือดร้อนทั่วประเทศ ตามโครงการ “กรมทางหลวง – การประปาส่วนภูมิภาครวมใจต้านภัยแล้ง”
แม้ในช่วงนี้จะอยู่ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) แต่การช่วยบรรเทาความเดือดร้อนของประชาชนเป็นสิ่งสําคัญที่ต้องดําเนินการอย่างเร่งด่วน จึงได้กํากับให้เจ้าหน้าที่ที่ออกไปปฏิบัติงานปฏิบัติตนตามมาตรการป้องกันโรค(D-M-H-T-T-A) ของกรมควบคุมโรค กระทรวงสาธารณสุขอย่างเคร่งครัด โดยสวมหน้ากากอนามัยตลอดเวลา มีเจลแอลกอฮอร์ติดตัว มีการตรวจวัดอุณหภูมิก่อนการปฏิบัติหน้าที่ หมั่นล้างมือ และรักษาระยะห่างระหว่างเจ้าหน้าที่ผู้ปฏิบัติและระหว่างประชาชน
ทั้งนี้ ล่าสุดให้ความช่วยเหลือผู้ประสบภัยแล้งแล้วจํานวน 15 จังหวัดทั่วประเทศ จํานวน 262 ครัวเรือน และ 1,077 ราย รถบรรทุกน้ําจํานวน 810 คัน ส่งผลให้มีปริมาณน้ําสะสมตั้งแต่เดือนมกราคม 2564 – เดือนเมษายน 2564 ทั้งสิ้น 938,500 ลิตร ซึ่งในเดือนมกราคมเป็นปริมาณน้ํา 18,000 ลิตร เดือนกุมภาพันธ์ 132,500 ลิตร เดือนมีนาคม 535,000 ลิตร และเดือนเมษายน 253,000 ลิตร โดยอยู่ในภาคกลาง 4 จังหวัด เป็นปริมาณน้ําทั้งสิ้น 397,000 ลิตร ภาคเหนือ 3 จังหวัด จํานวน 176,000 ลิตร ภาคใต้ 3 จังหวัด จํานวน 173,000 ลิตร ภาคตะวันตก 2 จังหวัด จํานวน 104,500 ลิตร ภาคตะวันออกเฉียงเหลือ 2 จังหวัด รวม 80,000 ลิตร และภาคตะวันออก 1 จังหวัด จํานวน 8,000 ลิตร
และยังคงให้บริการอย่างต่อเนื่องจนกว่าปัญหาภัยแล้งจะคลี่คลาย เพื่อแก้ไขปัญหาวิกฤติการณ์ภัยแล้ง ซึ่งประชาชนหรือหน่วยงานใดประสบปัญหาขาดแคลนน้ํา สามารถขอรับความช่วยเหลือได้ที่สํานักงานทางหลวง แขวงทางหลวง หมวดทางหลวงทั่วประเทศ และสามารถขอความช่วยเหลือหรือสอบถามรายละเอียดเพิ่มเติมได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รมว.ยุติธรรม เร่งตั้ง โรงพยาบาลสนามราชทัณฑ์ ป้องกัน ผู้ต้องขังติดเชื้อโควิด19  500 เตียง รับมือผู้ต้องขังป่วยที่รับเชื้อก่อนเข้าเรือนจำ
วันพฤหัสบดีที่ 6 พฤษภาคม 2564
รมว.ยุติธรรม เร่งตั้ง โรงพยาบาลสนามราชทัณฑ์ ป้องกัน ผู้ต้องขังติดเชื้อโควิด19500เตียง รับมือผู้ต้องขังป่วยที่รับเชื้อก่อนเข้าเรือนจํา
นายสมศักดิ์ เทพสุทิน รัฐมนตรีว่าการกระทรวงยุติธรรม เร่งตั้ง โรงพยาบาลสนามราชทัณฑ์ ป้องกัน ผู้ต้องขังติดเชื้อโควิด19500เตียง รับมือผู้ต้องขังป่วยที่รับเชื้อก่อนเข้าเรือนจํา
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความพร้อมในการทําโรงพยาบาลสนามของกรมราชทัณฑ์เพื่อรองรับการแพร่ระบาดเชื้อไวรัสโคโรน่า (COVID19) ว่า เรื่องดังกล่าวได้ดําเนินการ ตั้งแต่วันที่ 17 เมษายน 2564 มีการปรับปรุงอาคารบริเวณโดยรอบเรือนจํากลางคลองเปรม ทั้งหมด 5 ตึก เพื่อรองรับผู้ต้องขัง 7 เรือนจํา อาทิ เรือนจํากลางคลองเปรม เรือนจําพิเศษกรุงเทพ ทัณฑสถานหญิงกลาง เป็นต้น ซึ่งเวลานี้จากการดําเนินการเบื้องต้นสามารถใช้ได้แล้ว 2 ตึก รองรับได้ 170 คน จากนี้จะเร่งดําเนินการใน 3 ตึกที่เหลือ ซึ่งตนจะลงไปดูด้วยตัวเองและคาดว่าอีกไม่นานจะแล้วเสร็จ เมื่อทุกอย่างเสร็จสิ้นตามแผน 5 ตึก จะสามารถรองรับผู้ต้องขังที่ติดเชื้อโควิด 19 ได้สูงสุดถึง 500 คน ส่วนมาตรฐานอาคารนั้นตึกมีสภาพอากาศถ่ายเท ที่หลับนอนมีการจัดอย่างเป็นระเบียบ มีพยาบาลดูแล และยาที่เตรียมไว้ในการรักษาเป็นไปตามมาตรฐานสาธารณสุข ขณะเดียวกันโรงพยาบาลสนามราชทัณฑ์ไม่สามารถรับประชาชนภายนอกได้เพราะเป็นเรื่องของความมั่นคง
“เรื่องนี้เราต้องเตรียมความพร้อมในการรับมือ ผมจะลงไปติดตามด้วยตัวเองเพื่อให้ทุกอย่างเป็นไปตามเป้าหมาย เพราะผู้ต้องขังมีเข้าใหม่ทุกวันจึงไม่แปลกที่จะมีบางคนอาจรับเชื้อโควิด 19 ปะปนเข้ามา แต่การคัดกรองของราชทัณฑ์ก็ทําอย่างเข้มงวดตามที่ตนได้ย้ําเสมอว่าอย่าให้เชื้อหลุดเข้าในแดนคุมขัง การสร้างโรงพยาบาลสนามราชทัณฑ์ 500 เตียง เป็นการเตรียมความพร้อมตามศักยภาพที่ราชการมีอยู่” รมว.กระทรวงยุติธรรม กล่าว
รัฐบาลไทย-ข่าวทำเนียบรัฐบาล-"อนุชา" ตรวจเยี่ยมศูนย์สนับสนุนการเคลื่อนย้ายผู้ติดเชื้อโควิด-19 วอนอย่านำความเห็นส่วนตัวมาสร้างความขัดแย้ง ย้ำทุกฝ่ายต้องสามัคคี เพื่อก้าวผ่านวิกฤติโควิด-19
วันพุธที่ 5 พฤษภาคม 2564
"อนุชา" ตรวจเยี่ยมศูนย์สนับสนุนการเคลื่อนย้ายผู้ติดเชื้อโควิด-19 วอนอย่านําความเห็นส่วนตัวมาสร้างความขัดแย้ง ย้ําทุกฝ่ายต้องสามัคคี เพื่อก้าวผ่านวิกฤติโควิด-19
"อนุชา" ตรวจเยี่ยมศูนย์สนับสนุนการเคลื่อนย้ายผู้ติดเชื้อโควิด-19 วอนอย่านําความเห็นส่วนตัวมาสร้างความขัดแย้ง ย้ําทุกฝ่ายต้องสามัคคี เพื่อก้าวผ่านวิกฤติโควิด-19
วันนี้ (5 พฤษภาคม 2564) เวลา 15.30 น. นายอนุชา นาคาศัย รัฐมนตรีประจําสํานักนายกรัฐมนตรี ตรวจเยี่ยมการดําเนินงานของศูนย์สนับสนุนการเคลื่อนย้ายผู้ติดเชื้อโควิด-19 ณ กรมยุทธบริการทหาร โดยมี พลเอก ธิติชัย เทียนทอง รองเสนาธิการทหาร พลโท อรรถณพ ลาภชุ่มศรี เจ้ากรมยุทธบริการทหาร ร่วมต้อนรับและบรรยายสรุปการดําเนินงานของศูนย์
สําหรับศูนย์สนับสนุนการเคลื่อนย้ายผู้ติดเชื้อโควิด-19 เป็นไปตามบัญชาของ พลเอก ประยุทธ์ จันทร์โอชา นายกรัฐมนตรี ในฐานะผู้อํานวยการศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 ที่ต้องการให้ทุกหน่วยงานมีการบูรณาการความร่วมมือ ช่วยเหลือประชาชน ที่ได้รับผลกระทบจากสถานการณ์แพร่ระบาดโควิด-19 โดยทางกรมยุทธบริการทหารได้สนับสนุนยานพาหนะสําหรับขนส่งผู้ติดเชื้อไปยังสถานพยาบาลในพื้นที่กรุงเทพมหานครและปริมณฑล จากข้อมูลการขนย้ายผู้ป่วยของทางศูนย์ ตั้งแต่วันที่ 14 เมษายน ถึงวันที่ 4 พฤษภาคม 2564 มีจํานวนทั้งสิ้น 609 ราย โดยทางศูนย์มีการจัดสรรยานพาหนะทั้งสิ้น จํานวนกว่า 60 คัน แบ่งเป็นยานพาหนะที่พร้อมใช้งานทันที จํานวน 31 คัน ยานพาหนะสนับสนุนศูนย์เอราวัณ จํานวน 10 คัน ยานพาหนะหมุนเวียนปฏิบัติหน้าที่ประจําศูนย์ 21 คัน และมีการจัดเตรียมรถพยาบาล จํานวน 4 คัน โดยการสนับสนุนของ 3 เหล่าทัพ และการประสานงานของหน่วยงานที่เกี่ยวข้อง รวมถึงการรับเรื่องร้องทุกข์ผ่านทางรายการ NBT รวมใจ สู้ภัยโควิด-19 ทางช่อง NBT
รัฐมนตรีประจําสํานักนายกรัฐมนตรี กล่าวว่า นายกรัฐมนตรีมีความเป็นห่วงต่อสถานการณ์โรคระบาดที่เกิดขึ้น ได้กําชับให้ทุกหน่วยงานประสานความร่วมมือเพื่อช่วยเหลือประชาชนอย่างเต็มที่ พร้อมกล่าวขอบคุณกรมยุทธบริการทหาร และทุกหน่วยงานของกระทรวงกลาโหม ที่มีการจัดระบบการขนส่ง ลําเลียงผู้ป่วยโควิด-19 ส่งถึงโรงพยาบาลโดยเร็ว ซึ่งปัจจุบันพบว่ารถพยาบาลรับส่งผู้ป่วยของสถานพยาบาลไม่เพียงพอ โดยเฉพาะในยามวิกฤติโรคระบาดที่ประชาชนต้องการความช่วยเหลือเพิ่มมากขึ้น
รัฐมนตรีประจําสํานักนายกรัฐมนตรี กล่าวเพิ่มเติมว่า การช่วยเหลือซึ่งกันและกันจะเป็นสิ่งที่นําพาประเทศชาติให้ผลวิกฤตที่เกิดขึ้นได้ วอนขอประชาชนอย่านําความเห็นส่วนตัวมาสร้างความขัดแย้งในสังคม ขอให้ทุกฝ่ายมีความรัก สามัคคี เพื่อที่จะทําให้ประเทศไทยก้าวผ่านวิกฤตินี้ไปด้วยกันได้
----------------------
รัฐบาลไทย-ข่าวทำเนียบรัฐบาล-“ชัยวุฒิ” วอนหยุดแชร์ข่าวปลอมเปิดจองวัคซีนโควิด-19
วันพุธที่ 5 พฤษภาคม 2564
“ชัยวุฒิ” วอนหยุดแชร์ข่าวปลอมเปิดจองวัคซีนโควิด-19
“ชัยวุฒิ” วอนหยุดแชร์ข่าวปลอมเปิดจองวัคซีนโควิด-19
“ชัยวุฒิ”รมว.ดีอีเอสวอนหยุดแชร์ข่าวปลอมโรงพยาบาลเอกชนเปิดให้จองวัคซีนโควิด-19ของโมเดอร์นาล่าสุดประสานทวิตเตอร์ปิดกั้นแล้ว
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าขณะนี้มีการเผยแพร่และแชร์ต่อข่าวปลอมเกี่ยวกับประเด็นโรงพยาบาลเอกชนเปิดให้จองวัคซีนโควิด-19ของโมเดอร์นา(Moderna)สร้างความเข้าใจผิดและสับสนให้กับประชาชนจึงอยากขอความร่วมมือจากประชาชนและสื่อออนไลน์/โซเชียลต่างๆให้หยุดการแชร์ลิ้งค์และข้อความข่าวปลอมดังกล่าวโดยล่าสุดกระทรวงดิจิทัลฯได้ประสานงานปิดกั้นการแชร์ลิงค์ข้อมูลเท็จนี้ผ่านทวิตเตอร์แล้ว
ทั้งนี้จากกรณีที่มีการแชร์ลิงค์และข้อความในสื่อออนไลน์เรื่องโรงพยาบาลเมดพาร์คเปิดให้ลงทะเบียนจองวัคซีนโควิด-19ของModernaทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับทางศบค. กระทรวงมหาดไทยพบว่าประเด็นดังกล่าวเป็นข้อมูลเท็จโดยเมดพาร์คชี้แจงว่าโรงพยาบาลฯเปิดให้มีการกรอกข้อมูลผ่านเว็บไซต์เพื่อเตรียมการให้ผู้มีสิทธิ์รับวัคซีนจากรัฐบาลได้มารับการฉีดที่โรงพยาบาลฯโดยไม่มีค่าใช้จ่ายซึ่งไม่ใช่การเปิดจองวัคซีนโควิด-19หรือขายวัคซีนแต่อย่างใด
อย่างไรก็ตามกระทรวงดิจิทัลฯขอแนะนําให้ผู้ที่ต้องการลงทะเบียนฉีดวัคซีนจากรัฐบาลเข้าไปลงทะเบียนโดยตรงที่แอปหมอพร้อม หรือLINE IDหมอพร้อมเพื่อจะได้สามารถให้ข้อมูลส่วนบุคคลและข้อมูลสุขภาพโดยตรงกับกระทรวงสาธารณสุขและสามารถนัดวันเวลาฉีดวัคซีนที่สถานพยาบาลที่ผู้ลงทะเบียนสะดวกได้โดยตรง
“ขอย้ําเตือนพี่น้องประชาชนอย่าแชร์ข้อมูลเท็จและอย่ากรอกข้อมูลส่วนบุคคลของตนเองผ่านเว็บไซต์ที่อาจเก็บข้อมูลของเราไปใช้ไม่ตรงตามวัตถุประสงค์”นายชัยวุฒิกล่าว
***********
รัฐบาลไทย-ข่าวทำเนียบรัฐบาล-ครม.อนุมัติต่ออายุโครงการให้สิทธิพิเศษทางภาษีแก่ประเทศพัฒนาน้อยที่สุด อีก 6 ปี เพิ่มแหล่งนำเข้าสินค้าทางเลือก
วันพุธที่ 5 พฤษภาคม 2564
ครม.อนุมัติต่ออายุโครงการให้สิทธิพิเศษทางภาษีแก่ประเทศพัฒนาน้อยที่สุด อีก 6 ปี เพิ่มแหล่งนําเข้าสินค้าทางเลือก
ครม.อนุมัติต่ออายุโครงการให้สิทธิพิเศษทางภาษีแก่ประเทศพัฒนาน้อยที่สุด อีก 6 ปี เพิ่มแหล่งนําเข้าสินค้าทางเลือก
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 พฤษภาคม 2564 ว่า ครม.อนุมัติต่ออายุโครงการการให้สิทธิพิเศษแก่ประเทศพัฒนาน้อยที่สุด อาทิ อัฟกานิสถาน แองโกลา บังกลาเทศ และเอธิโอเปีย ซึ่งเป็นไปตามพันธกรณีของไทยในฐานะสมาชิกองค์การการค้าโลก (WTO) โดยยกเลิกภาษีนําเข้าและโควตา (Duty Free Quota Free Scheme : DFQF) ขยายระยะเวลาออกไปอีก 6 ปี สิ้นสุดวันที่ 31 ธันวาคม 2569 (จากเดิม โครงการระยะที่ 1 สิ้นสุดเมื่อ 31 ธันวาคม 2563) ตามที่กระทรวงพาณิชย์เสนอ ซึ่งการต่ออายุโครงการในครั้งนี้ มีจํานวนสินค้าที่ไทยให้สิทธิพิเศษภายใต้โครงการรวมทั้งสิ้น 7,187 รายการ หรือคิดเป็นร้อยละ 66.47 ของรายการสินค้าทั้งหมดในระบบ HS 2017 (ระบบพิกัดศุลกากรสากล) ส่วนประเทศที่ต้องการใช้สิทธิพิเศษ จะต้องดําเนินการตามระเบียบปฏิบัติเกี่ยวกับหนังสือรับรองถิ่นกําเนิดสินค้าตามประกาศกรมศุลกากร
สําหรับผลการดําเนินโครงการ DFQF ระยะที่ 1 ซึ่งไทยเข้าร่วมตั้งแต่วันที่ 9 เมษายน 2558 และสิ้นสุดโครงการเมื่อวันที่ 31 ธันวาคม 2563 มีมูลค่าและสัดส่วนการนําเข้าภายใต้โครงการน้อยมาก เมื่อเทียบกับการนําเข้าจากทั่วโลก ในปี 2562 มีมูลค่าการนําเข้ารวม 39.37 ล้านบาท คิดเป็นร้อยละ 0.0005 ของการนําเข้าจากทั่วโลก และในปี 2563 มีมูลค่าการนําเข้ารวม 98.09 ล้านบาท คิดเป็นร้อยละ 0.0015 ของการนําเข้าจากทั่วโลก โดยเป็นการนําเข้าสินค้าจากประเทศเอธิโอเปียและบังกลาเทศ รวม 11 รายการ ซึ่งสินค้าที่มีการใช้สิทธิพิเศษ 3 อันดับแรก คือ 1)เมล็ดงานที่บริโภคได้ 2)กางเกงขายาว ชุดหมี กางเกงสามส่วน กางเกงขาสั้นทําจากเส้นใยสังเคราะห์ และ 3)เครื่องใช้บนโต๊ะอาหารและเครื่องครัวอื่นๆ ที่ทําจากพลาสติก
นางสาวรัชดากล่าวว่า การต่ออายุโครงการดังกล่าว แม้จะเป็นการยกเว้นภาษี ซึ่งจะทําให้รัฐสูญเสียรายได้ประมาณปีละ 32 - 36 ล้านบาท แต่จะเป็นประโยชน์อย่างยิ่งต่อประเทศไทยทําให้มีแหล่งนําเข้าทางเลือกมากขึ้น โดยเฉพาะสินค้ากลุ่มวัตถุดิบและสินค้าขั้นต้น และมีราคาสินค้าที่ถูกกว่าหลายรายการ เมื่อเทียบกับราคานําเข้าเฉลี่ยจากทั้งโลกและจากแหล่งนําเข้าอื่นๆ
---------------------
รัฐบาลไทย-ข่าวทำเนียบรัฐบาล-ช่องทางการติดต่อสื่อสารหน่วยงานในสังกัดกระทรวงยุติธรรม
วันพฤหัสบดีที่ 6 พฤษภาคม 2564
ช่องทางการติดต่อสื่อสารหน่วยงานในสังกัดกระทรวงยุติธรรม
กระทรวงยุติธรรม ขอแจ้งช่องทางการติดต่อสื่อสาร หน่วยงานในสังกัดกระทรวงยุติธรรมให้ประชาชนทราบ เพื่อติดต่อสื่อสารกับหน่วยงานในสังกัดฯ เพื่อเป็นการปฏิบัติตามนโยบายและมาตรการของรัฐบาล ในการหยุดการแพร่ระบาดของโรคติดเขื้อไวรัสโคโรนา 2019 (COVID-19)
กระทรวงยุติธรรม ขอแจ้งช่องทางการติดต่อสื่อสาร หน่วยงานในสังกัดกระทรวงยุติธรรมให้ประชาชนทราบ เพื่อติดต่อสื่อสารกับหน่วยงานในสังกัดฯ เพื่อเป็นการปฏิบัติตามนโยบายและมาตรการของรัฐบาล ในการหยุดการแพร่ระบาดของโรคติดเขื้อไวรัสโคโรนา 2019 (COVID-19) และเพื่อเป็นการลดความเสี่ยงในการติดเชื้อฯ
✅ สํานักงานปลัดกระทรวงยุติธรรม
Website : www.moj.go.th
Email : complainingcenter@moj.go.th
สายด่วน 1111 กด 77
TEL. 08 1174 0834
Facebook : กระทรวงยุติธรรม Ministry Of Justice, Thailand
✅ กรมคุมประพฤติ
Website : www.probation.go.th
Email : prprobation@gmail.com
สายด่วน 1111 กด 78
TEL. 02 141 4749
FAX. 02 143 8835
Facebook : กรมคุมประพฤติ Department of Probation https://www.facebook.com/departmentofprobation
✅ กรมคุ้มครองสิทธิและเสรีภาพ
Website : www.rlpd.go.th
สายด่วน 1111 กด 77
Facebook : กรมคุ้มครองสิทธิและเสรีภาพ กระทรวงยุติธรรม
✅ กรมบังคับคดี
Website : www.led.go.th
Email : ledmail@led.mail.go.th
สายด่วน 1111 กด 79
TEL. 0 2881 4999
FAX. 0 2433 0801
Facebook : กรมบังคับคดี กระทรวงยุติธรรม
✅ กรมพินิจและคุ้มครองเด็กและเยาวชน
Website : www.djop.go.th
Email : moj0600@saraban.mail.go.th
TEL. 0 2141 6473 - 4
FAX. 0 2141 8471
Facebook : กรมพินิจและคุ้มครองเด็กและเยาวชน
✅ กรมราชทัณฑ์
Website : www.correct.go.th
Email : moj0700@saraban.mail.go.th
สายด่วน 1111 กด 77
TEL. 0 2967 2222
FAX. 0 2967 3302
Facebook : ประชาสัมพันธ์ กรมราชทัณฑ์
✅ กรมสอบสวนคดีพิเศษ
Website : www.dsi.go.th
สายด่วน 1202
TEL. 0 2831 9888
FAX. 0 2831 9888
Facebook : DSI กรมสอบสวนคดีพิเศษ https://www.facebook.com/DSI2002
✅ สํานักงานกิจการยุติธรรม
Website : www.oja.go.th
Email : moj0900@saraban.mail.go.th
สายด่วน -
TEL. 08 1832 9434, 08 1833 2171
FAX. 0 2143 8933
Facebook : สํานักงานกิจการยุติธรรม https://www.facebook.com/weareoja
✅ สถาบันนิติวิทยาศาสตร์
Website : www.cifs.go.th
Email : moj1000@saraban.mail.go.th
สายด่วน 0 2142 2647 , 0 2142 3620
TEL. 0 2142 3492
FAX. 0 2143 9068
Facebook : สถาบันนิติวิทยาศาสตร์ กระทรวงยุติธรรม
✅ สํานักงานคณะกรรมการป้องกันและปราบปรามยาเสพติด (สํานักงาน ป.ป.ส.)
Website : www.oncb.go.th
Email : moj1100@saraban.mail.go.th
สายด่วน 1386
TEL. 0 2247 0901 - 19
FAX. 0 2245 9350
Facebook : สํานักงานคณะกรรมการป้องกันและปราบปรามยาเสพติด
************************************
รัฐบาลไทย-ข่าวทำเนียบรัฐบาล-บีโอไอชี้ลงทุนไตรมาสแรก ปี 64 มูลค่ากว่า 1.2 แสนล้านบาท
วันพุธที่ 5 พฤษภาคม 2564
บีโอไอชี้ลงทุนไตรมาสแรก ปี 64 มูลค่ากว่า 1.2 แสนล้านบาท
“การแพทย์ - อิเล็กทรอนิกส์” เติบโต รองรับเศรษฐกิจฟื้นหลังโควิด
บีโอไอเผยภาวะการลงทุนในช่วงไตรมาสแรกของปี2564ยอดขอรับส่งเสริมรวมกว่า 1.2แสนล้านบาท เติบโตจากไตรมาสแรกปีก่อนมากถึงร้อยละ80พบกลุ่มอุตสาหกรรมการแพทย์ และอิเล็กทรอนิกส์เติบโตท่ามกลางสถานการณ์โควิด ขณะที่EECยังคงเนื้อหอมเป็นพื้นที่เป้าหมายหลักของนักลงทุน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยว่า การลงทุนในช่วงไตรมาสแรก (ม.ค.-มี.ค.) ปี2564มีคําขอรับการส่งเสริมการลงทุนจํานวน401โครงการ มูลค่าลงทุนรวม123,360ล้านบาท มีอัตราเติบโตทั้งจํานวนโครงการและมูลค่าการลงทุนเมื่อเทียบกับช่วงไตรมาสแรกของปี2563โดยจํานวนโครงการเติบโตร้อยละ14และมูลค่าเติบโตร้อยละ80
กลุ่มอุตสาหกรรมเป้าหมายที่เป็นกลไกขับเคลื่อนเศรษฐกิจมีมูลค่าลงทุนทั้งสิ้น74,830ล้านบาท โดย2อันดับแรกที่มีมูลค่าการขอรับการส่งเสริมสูงสุด ได้แก่1) อุตสาหกรรมการแพทย์ มูลค่า18,430 ล้านบาท เติบโตขึ้นมากกว่า100เท่า เมื่อเทียบกับช่วงเดียวกันปีก่อน2) อุตสาหกรรมเครื่องใช้ไฟฟ้าและอิเล็กทรอนิกส์17,410ล้านบาท เติบโตขึ้นร้อยละ 64 เมื่อเทียบกับช่วงเดียวกันปีก่อน
“ปัจจัยสําคัญที่ทําให้อุตสาหกรรมการแพทย์เติบโตอย่างต่อเนื่องมาจากสถานการณ์โควิด ซึ่งทําให้ความต้องการสินค้าในหมวดการแพทย์เพิ่มมากขึ้น ส่งผลให้มีการขยายการลงทุนในประเทศไทย นอกจากนี้ ยังมีเครื่องใช้ไฟฟ้าและอิเล็กทรอนิกส์ที่เป็นอุตสาหกรรมในกลุ่มS-Curveขยายตัวต่อเนื่องจากผลของWork From Homeซึ่งเป็นแนวทางใหม่ในการทํางานในยุคเชื้อโควิดระบาด และการย้ายฐานการผลิตในอุตสาหกรรมนี้ยังมีอย่างต่อเนื่อง” เลขาธิการบีโอไอกล่าว
ด้านการลงทุนโดยตรงจากต่างประเทศ (FDI) มีโครงการยื่นขอรับการส่งเสริมจํานวน191โครงการ มูลค่าลงทุน61,979ล้านบาท คิดเป็นมูลค่าเพิ่มขึ้นร้อยละ143เมื่อเทียบกับช่วงเดียวกันปีก่อน โดยอันดับประเทศที่ยื่นขอรับการส่งเสริมที่มีมูลค่ามากที่สุด3อันดับแรก ได้แก่ เกาหลีใต้ จีน และสิงคโปร์ ซึ่งมีขนาดการลงทุนใกล้เคียงกัน ทั้งนี้ การลงทุนของเกาหลีใต้ปรับสูงขึ้นในไตรมาสนี้เนื่องจากมีการร่วมทุนในโครงการขนาดใหญ่ด้านอุตสาหกรรมการแพทย์
สําหรับพื้นที่เป้าหมายที่มีมูลค่าการลงทุนสูงสุดอยู่ในเขตพัฒนาพิเศษภาคตะวันออก (EEC) โดยมีโครงการยื่นขอรับการส่งเสริมมูลค่า64,410ล้านบาท เติบโตขึ้นร้อยละ39เมื่อเทียบกับช่วงเดียวกันปีก่อน แบ่งเป็น จังหวัดระยอง มูลค่าลงทุน29,430ล้านบาท จังหวัดชลบุรี24,970ล้านบาท และจังหวัดฉะเชิงเทรา10,010ล้านบาท
นอกจากนี้ การขอรับการส่งเสริมการลงทุนตามมาตรการส่งเสริมการลงทุนเพื่อปรับปรุงประสิทธิภาพเพิ่มขึ้นมาก โดยมีจํานวน 39 โครงการ เงินลงทุน 8,400 ล้านบาท เพิ่มขึ้นเกือบ 6 เท่า เมื่อเทียบกับช่วงเดียวกันปีก่อน โดยแบ่งเป็นมาตรการปรับปรุงประสิทธิภาพด้านประหยัดพลังงาน พลังงานทดแทน และลดผลกระทบต่อสิ่งแวดล้อม จํานวน 21 โครงการ เงินลงทุน 5,630 ล้านบาท มาตรการปรับปรุงประสิทธิภาพด้านการปรับเปลี่ยนเครื่องจักร จํานวน 16 โครงการ เงินลงทุน 2,470 ล้านบาทและมาตรการวิจัยและพัฒนาหรือออกแบบทางวิศวกรรมเพื่อปรับปรุงประสิทธิภาพจํานวน2โครงการ เงินลงทุน300 ล้านบาท
*******************************
รัฐบาลไทย-ข่าวทำเนียบรัฐบาล-นายแพทย์โอภาส ย้ำวัคซีนทุกชนิดยังเป็นประโยชน์สามารถลดความรุนแรงของโควิด-19 ทุกสายพันธุ์ ควบคู่กับมาตรการส่วนบุคคลต่างๆ ใส่หน้ากาก ล้างมือ เว้นระยะห่าง
วันอาทิตย์ที่ 23 พฤษภาคม 2564
นายแพทย์โอภาส ย้ําวัคซีนทุกชนิดยังเป็นประโยชน์สามารถลดความรุนแรงของโควิด-19 ทุกสายพันธุ์ ควบคู่กับมาตรการส่วนบุคคลต่างๆ ใส่หน้ากาก ล้างมือ เว้นระยะห่าง
นายแพทย์โอภาส ย้ําวัคซีนทุกชนิดยังเป็นประโยชน์สามารถลดความรุนแรงของโควิด-19 ทุกสายพันธุ์ ควบคู่กับมาตรการส่วนบุคคลต่างๆ ใส่หน้ากาก ล้างมือ เว้นระยะห่าง
วันนี้ 23 พฤษภาคม 2564 เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์โอภาส การย์กวินพงศ์ อธิบดีกรมควบคุมโรค ได้ให้ข้อมูลเกี่ยวกับประเด็นคําถามที่เป็นที่สนใจของสังคมในช่วงนี้ ดังนี้
คําถามต่อประเด็นการพบการติดเชื้อโควิด-19 สายพันธุ์แอฟริกาใต้ B.1.351.2 พบที่ อําเภอ ตากใบ จังหวัดนราธิวาส ซึ่งระบาดเป็นกลุ่มก้อน จํานวน 83 ราย พบว่าผู้ป่วยรายแรก เป็นผู้ชาย สัญชาติไทย อายุ 32 ปี อาชีพธุรกิจส่วนตัว โดยมารดา ภรรยาและบุตร เดินทางกลับมาจากประเทศมาเลเซีย ผ่านช่องทางธรรมชาติเพื่อมาเยี่ยมและพักในไทย โดยเบื้องต้นมีอาการเป็นไข้ ปวดเมื่อยตามตัว ปวดท้อง จึงไปพบแพทย์อยู่หลายแห่ง จนกระทั่งได้รับการวินิจฉัยว่าเป็นโรคติดเชื้อโควิด-19 แล้วถูกส่งไปรักษาตัวอยู่ที่โรงพยาบาล เมื่อวันที่ 4 พฤษภาคม 2564 ขณะนี้หายดีแล้ว ทั้งนี้ กระทรวงสาธารณสุขได้มีการดําเนินการตามขั้นตอน ปิดพื้นที่เพื่อไม่ให้มีการเข้าออก มีการค้นหาเชิงรุก และการสอบสวนโรค จึงทําให้ทราบว่ามีการระบาดในกลุ่มก้อน ทั้งนี้ ผู้สัมผัสเชื้อทุกรายได้รับการกักตัวอยู่ในสถานกักกันโรคของรัฐที่เรียกว่า Local quarantine
อธิบดีกรมควบคุมโรคกล่าวเพิ่มเติมว่า ในกรณีนี้ศูนย์ปฏิบัติการภาวะฉุกเฉินหรือที่เรียกว่า EOC ตากใบ ได้ติดตามสถานการณ์อย่างใกล้ชิด ขณะนี้สามารถควบคุมสถานการณ์ได้แล้ว และมีแนวโน้มไม่พบผู้ป่วยเพิ่มเติม อย่างไรก็ดี กรณีนี้ทําให้ทราบว่าประเทศมาเลเซียซึ่งเป็นประเทศเพื่อนบ้านเรามีสถานการณ์การติดเชื้อที่ค่อนข้างรุนแรง และพบเชื้อในหลากหลายสายพันธุ์ จึงต้องมีความระมัดระวังในการเดินทางข้ามไปมา รวมทั้งขอความร่วมมือพี่น้องประชาชนที่พบผู้ที่เดินทางเข้ามาโดยผิดกฎหมาย ขอให้แจ้งเจ้าหน้าที่ทันทีเพื่อประโยชน์ของทุกฝ่าย
ทั้งนี้ นายแพทย์โอภาสเน้นย้ําว่า แม้การตอบสนองของวัคซีนในสายพันธุ์นี้อาจจะไม่ดีเท่ากับสายพันธุ์อื่นๆ ที่ผ่านมา แต่วัคซีนทุกชนิดยังสามารถลดการเกิดอาการรุนแรงของโรคได้ วัคซีนจึงยังเป็นประโยชน์และต้องใช้อย่างต่อเนื่องควบคู่กับมาตรการส่วนบุคคลต่างๆ ที่ต้องดําเนินไป อย่างเช่น การใส่หน้ากากอนามัย ล้างมือ และการเว้นระยะห่าง
รัฐบาลไทย-ข่าวทำเนียบรัฐบาล-นายกฯ เร่งเดินหน้าสร้างโอกาสให้ประชาชนอย่างทั่วถึงและเป็นธรรมปลดล็อกปัญหาประเทศ
วันอาทิตย์ที่ 23 พฤษภาคม 2564
นายกฯ เร่งเดินหน้าสร้างโอกาสให้ประชาชนอย่างทั่วถึงและเป็นธรรมปลดล็อกปัญหาประเทศ
นายกฯ เร่งเดินหน้าสร้างโอกาสให้ประชาชนอย่างทั่วถึงและเป็นธรรมปลดล็อกปัญหาประเทศ
นายอนุชา บูรพชัยศรี  โฆษกประจําสํานักนายกรัฐมนตรี เผยรัฐบาลมุ่งมั่นเดินหน้าแก้ไขปัญหาประเทศไทยต่อเนื่องทั้งปัญหาเฉพาะหน้าและปัญหาเชิงโครงสร้าง หลังจากรัฐบาลพลเอก ประยุทธ์ จันทร์โอชา นายกรัฐมนตรี ประสบความสําเร็จ  “ปลดธงแดง” ICAO  ไทยถูกถอดจากรายชื่อประเทศที่มีข้อบกพร่องที่มีนัยสําคัญต่อความปลอดภัย (SSC) จาก ICAO  หรือ ได้สําเร็จเมื่อ 6 ตุลาคม 2560 และสามารถปลด “ใบเหลืองการทําประมง IUU”  ได้สําเร็จเมื่อวันที่ 8 ม.ค.2562 รวมทั้งกระทรวงการต่างประเทศสหรัฐอเมริกาปรับสถานการณ์ปราบปรามการค้ามนุษย์ของประเทศไทย จากประเทศที่มีสถานการณ์การค้ามนุษย์เลวร้ายที่สุด Tier 3 ให้อยู่ในระดับTier 2  ประเทศที่พยายามแก้ปัญหาการค้ามนุษย์ ตั้งแต่ปี 2561 –ปัจจุบัน  ซึ่งเป็นลําดับที่ดีที่สุดในรอบ 10 ปี เป็นเครื่องยันความสําเร็จของรัฐบาลในการเดินหน้าแก้ปัญหาที่คั่งค้างมาอย่างยาวนาน
“พลเอกประยุทธ์ จันทร์โอชา นายกรัฐมนตรียังเดินหน้าแก้ไขปัญหาสําคัญเร่งด่วนของชาติอย่างต่อเนื่องทั้ง การปราบปรามยาเสพติดและการทุจริตคอรัปชัน การแก้ปัญหาหนี้นอกระบบ โดยให้ความสําคัญในการสร้างโอกาสการทํากินกับกลุ่มประชาชนฐานราก โดยเฉพาะเรื่องการจัดที่ดินทํากินให้ประชาชนผู้ด้อยโอกาสอย่างทั่วถึงและเป็นธรรม  มติคณะรัฐมนตรี เมื่อวันที่ 22 ธันวาคม 2558  จัดที่ดินทํากินให้ชุมชนในลักษณะแปลงรวม และอนุญาตให้เข้าทําประโยชน์ในที่ดินของรัฐเป็นกลุ่มหรือชุมชน ตามหลักเกณฑ์และเงื่อนไขที่กําหนด ซึ่งได้ดําเนินการจัดพื้นที่เป้าหมายการจัดที่ดินทากินให้ชุมชน ตั้งแต่ปี 2558 – 2564 จํานวน 1,071 พื้นที่ 71 จังหวัด เนื้อที่ประมาณ 1.9 ล้านไร่  ซึ่งมีการจัดคนลงในพื้นที่แล้ว 60,419 ราย ใน 285 พื้นที่ 66 จังหวัด รวมทั้งบังคับใช้กฎหมายให้เป็นไปตามกฎกติกาของบ้านเมืองที่สําคัญ ได้แก่ การปราบปรามผู้มีอิทธิพล อาวุธสงครามและสิ่งผิดกฎหมาย เพื่อสร้างความปลอดภัยในชีวิตและทรัพย์สินให้แก่ประชาชนและสังคม ตลอดจนเพื่อลดความเหลื่อมล้ําการเอารัดเอาเปรียบในสังคม รวมทั้งเร่งวางรากฐานการพัฒนาประเทศให้พ้นกับดับประเทศรายได้ปานกลาง ขับเคลื่อนเศรษฐกิจและสังคมด้วยโมเดล BCG และเทคโนโลยี 5G ด้วย” โฆษกรัฐบาลกล่าว
รัฐบาลไทย-ข่าวทำเนียบรัฐบาล-นายกรัฐมนตรีกำชับบังคับใช้กฎหมายป้องปรามการทำประมงผิดกฎหมายตามพันธกรณีระหว่างประเทศเข้มงวด
วันอาทิตย์ที่ 23 พฤษภาคม 2564
นายกรัฐมนตรีกําชับบังคับใช้กฎหมายป้องปรามการทําประมงผิดกฎหมายตามพันธกรณีระหว่างประเทศเข้มงวด
นายกรัฐมนตรีกําชับบังคับใช้กฎหมายป้องปรามการทําประมงผิดกฎหมายตามพันธกรณีระหว่างประเทศเข้มงวด ดูแลภาคส่งออกควบคู่กับการดูแลประมงพื้นบ้าน
วันที่ 23 พ.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานความก้าวหน้าเกี่ยวกับการดําเนินการแก้ไขปัญหาและมาตรการป้องปรามการทําประมงผิดกฎหมาย เพื่อให้เป็นไปตามพันธกรณีระหว่างประเทศ โดยนายกรัฐมนตรีได้กําชับกับหน่วยงานที่เกี่ยวข้องว่าให้บังคับใช้กฎหมายที่ได้ปรับปรุงแก้ไขแล้วให้เข้มงวด และต่อเนื่อง เพราะการดําเนินงานการที่เข้มงวดได้ จะส่งผลสําคัญต่อทั้งภาพลักษณ์ และความสามารถในการส่งออกอาหารทะเลของประเทศไทยในระยะยาว
“สภาพัฒน์ได้รายงานข้อมูลเศรษฐกิจไตรมาสแรกของปี 2564 แสดงข้อมูลว่าการส่งออกของไทยได้กลับมาเป็นบวกครั้งแรกในรอบ 4 ไตรมาสและมีแนวโน้มที่จะฟื้นตัวอย่างต่อเนื่องตามการฟื้นตัวของประเทศเศรษฐกิจหลักๆ นายกรัฐมนตรีจึงได้กําชับให้มีการการดําเนินทุกมาตรการที่จะสนับสนุนการส่งออก ซึ่งอาหารทะเลเป็นหนึ่งในสินค้าส่งออกสําคัญของไทยด้วย” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า แต่นายกรัฐมนตรีก็ย้ําว่า การดําเนินการตามกฎหมายต่างๆ จะต้องทําควบคู่ไปกับการบรรเทาผลกระทบต่อประมงพื้นบ้านซึ่งเป็นวิถีชีวิตดั้งเดิมของประชาชน โดยให้มีกลไกการแก้ไขปัญหา บรรเทาผลกระทบที่มีทุกภาคส่วนเข้ารวมทั้งประชาชน ประชาสังคม ภาครัฐ ผู้ประกอบการในอุตสาหกรรมเกี่ยวเนื่อง เพื่อให้เกิดการแก้ไขปัญหาครอบคลุมประเด็นที่รอบด้าน สร้างความเชื่อมั่นต่ออาหารทะเลไทยของผู้บริโภคทั้งในและต่างประเทศ ไปพร้อมกับการทําประมงที่ยั่งยืน
ทั้งนี้ รายงานของคณะกรรมการนโยบายการประมงแห่งชาติ ระบุว่า ในปี 2563 ที่ผ่านมาประเทศไทยโดยหน่วยงานที่เกี่ยวข้องได้ดําเนินการเพื่อแก้ไขปัญหาการทําประมงผิดกฎหมาย ในหลายด้าน เช่น การปรับปรุงกฎหมายลําดับรองที่เกี่ยวข้องทั้งหมด 17 ฉบับ การบริหารจัดการประมงทะเลไทยและการจัดการกองเรือไทย โดยมีการบริหารจัดการจํานวนเรือประมงเพื่อให้สอดคล้องกับปริมาณทรัพยากรประมง การออกใบอนุญาตทําการประมงพาณิชย์และใบอนุญาตทําการประมงนอกน่านน้ํา
มีการติดตาม ควบคุม และเฝ้าระวังการทําประมงให้เป็นไปตามกฎระเบียบทั้งในและระเบียบระหว่างประเทศ บังคับใช้กฎหมายด้วยมาตรการทางปกครองควบคู่กับการใช้บทลงโทษทางอาญา การใช้ระบบตรวจสอบย้อนกลับด้วยมาตรการตรวจสอบย้อนกลับสินค้าประมงไปยังแหล่งที่มาของสัตว์น้ํา
ตลอดจนจัดระเบียบแรงงานประมง โดยมีการปรับปรุงแก้ไขกฎหมายเพื่อคุ้มครองสวัสดิภาพของคนประจําเรือและป้องกันการใช้แรงงานผิดกฎหมาย ปราบปรามการค้ามนุษย์ และดําเนินมาตรการในการพัฒนาการประมงของไทยให้ปลอดสัตว์น้ําและสินค้าสัตว์น้ําที่มาจากการทําประมงผิดกฎหมาย (IUU-Free Thailand)
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมติดตามสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
วันอาทิตย์ที่ 23 พฤษภาคม 2564
ปลัดกระทรวงยุติธรรม ประชุมติดตามสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม
ในวันเสาร์ที่ ๒๒ พฤษภาคม ๒๕๖๔ เวลา ๑๔.๔๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายสิทธิ สุธีวงศ์ รองอธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference)ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 หรือโรค covid-19
ในการนี้ ที่ประชุม เตรียมให้ทุกเรือนจํา/ทัณฑสถาน จัดทําข้อมูลของผู้ติดเชื้อโควิด-19 ตามแบบฟอร์มที่ส่วนกลางกําหนด พร้อมกับติดตามการทํางานของเจ้าหน้าที่ในหลายๆเรือนจํา โดยเน้นการติดตามการฉีดวัคซีน และการ SWAB เจ้าหน้าที่และผู้ต้องขัง และมอบหมายให้ฝ่ายเลขาฯ ติดตามข้อมูลกําหนดลงในปฏิทิน เพื่อนํามาพิจารณาว่ามีที่ใดมีกําหนดช้าไปหรือไม่ หากพบปัญหาจะได้ประสานส่วนกลางช่วยให้ดําเนินการได้เร็วขึ้น นอกจากนี้ ได้พิจารณาในส่วนของสิ่งของ เวชภัณฑ์ และอุปกรณ์ทางการแพทย์ ยังมีจํานวนเพียงพอสําหรับการดูแล รักษาผู้ต้องขัง
รัฐบาลไทย-ข่าวทำเนียบรัฐบาล-ครบรอบ 58 ปี กรมพัฒนาที่ดิน
วันอาทิตย์ที่ 23 พฤษภาคม 2564
ครบรอบ 58 ปี กรมพัฒนาที่ดิน
ครบรอบ 58 ปี กรมพัฒนาที่ดิน “ธรรมนัส” มุ่งสร้างการมีส่วนร่วม แก้ปัญหาดินเสื่อมโทรม นําเทคโนโลยีมาใช้ สร้างวิถีการทํางานแบบ New Normal
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานเปิดงานวันสถาปนากรมพัฒนาที่ดินครบรอบ58ปีณกรมพัฒนาที่ดินว่าจากนโยบายของกระทรวงเกษตรและสหกรณ์ที่มีความมุ่งเน้นในการดูแลรักษาปรับปรุงบํารุงฟื้นฟูดินเพื่อให้ทรัพยากรดินและที่ดินสามารถใช้ประโยชน์ได้อย่างคุ้มค่าและยั่งยืนโดยวางแผนการใช้ที่ดินในพื้นที่ทําการเกษตรสํารวจและจําแนกดินกําหนดบริเวณการใช้ที่ดินผลิตแผนที่และทําสํามะโนที่ดินทั้งให้ความรู้วิชาการผ่านการสาธิตและถ่ายทอดเทคโนโลยีด้านการพัฒนาที่ดินที่เน้นการทําเกษตรสมัยใหม่การพัฒนาผลผลิตให้มีคุณภาพส่งเสริมการทําเกษตรอินทรีย์การเกษตรผสมผสานเพื่อให้สามารถผลิตอาหารได้หลากหลายมีคุณค่าทางโภชนาการมีรายได้เลี้ยงครอบครัวได้อย่างเพียงพอ
“เนื่องด้วยสถานการณ์ในปัจจุบันที่มีการเปลี่ยนแปลงของสภาพภูมิอากาศทั้งการระบาดของเชื้อไวรัสโคโรน่า(COVID – 19)ล้วนส่งผลกระทบต่อการผลิตอาหารและการเข้าถึงอาหารของประชากรโลกดังนั้นในโอกาสครบรอบปีที่58ของกรมพัฒนาที่ดินจึงมุ่งมั่นต่อการสร้างกระบวนการการมีส่วนร่วมในการพัฒนาทรัพยากรดินเพื่อแก้ไขปัญหาสภาพดินที่เสื่อมโทรมดินขาดความอุดมสมบูรณ์และเป็นกลไกสนับสนุนการพัฒนาการเกษตรให้เกิดความยั่งยืนมากยิ่งขึ้นซึ่งจําเป็นต้องอาศัยกระบวนความร่วมมือและการมีส่วนร่วมจากทุกภาคส่วนจึงจะประสบความสําเร็จทั้งจากภาครัฐประชาชนเกษตรกรและภาคส่วนอื่นๆโดยมุ่งเน้นการนําเทคโนโลยีดิจิทัลมาปรับใช้ในกระบวนการทํางานให้เหมาะสมเพื่อสร้างวิถีการทํางานแบบNew Normalและเป็นการเตรียมความพร้อมการเข้าสู่ระบบราชการ4.0”ร้อยเอกธรรมนัสกล่าว
ทั้งนี้กรมพัฒนาที่ดินยังเพิ่มประสิทธิภาพการใช้ที่ดินซึ่งมีส่วนช่วยเสริมสร้างอาชีพแก่เกษตรกรในพื้นที่ด้วยการสนับสนุนปัจจัยการผลิตวัสดุปรับปรุงบํารุงดินและผลิตภัณฑ์เทคโนโลยีชีวภาพด้านการพัฒนาที่ดินผ่านผลิตภัณฑ์พด.ชนิดต่างๆพร้อมทั้งสร้างและพัฒนาเครือข่ายกลุ่มเกษตรกรให้เกิดความเข้มแข็งพัฒนางานวิจัยและนวัตกรรมพัฒนาและประยุกต์ใช้Big Data & AIกรมพัฒนาที่ดินเพื่อสนับสนุนการทํางานของเจ้าหน้าที่และเกษตรกรสําหรับนําไปใช้วางแผนการใช้ที่ดินให้เหมาะสมสําหรับการปลูกพืชการดําเนินกิจกรรมในพื้นที่ตลอดจนใช้ขับเคลื่อนการดําเนินงานตามนโยบายของกระทรวงเกษตรและสหกรณ์อาทิเช่นโครงการ1ตําบล1กลุ่มเกษตรทฤษฎีใหม่ซึ่งเป็นการบูรณาการทํางานร่วมกับหน่วยงานต่างๆของกระทรวงเกษตรและสหกรณ์
นางสาวเบญจพรชาครานนท์อธิบดีกรมพัฒนาที่ดินกล่าวเพิ่มเติมว่าการจัดงานวันสถาปนากรมพัฒนาที่ดินครบรอบ58ปีในปีนี้กรมพัฒนาที่ดินได้เปลี่ยนรูปแบบการจัดงานให้เข้ากับสถานการณ์การระบาดของเชื้อไวรัสโคโรนา(COVID-19)โดยใช้แนวทางเว้นระยะห่างทางสังคม(Social Distancing)เพื่อลดปัญหาการแออัดของคนที่จะเข้ามาร่วมงานซึ่งกิจกรรมภายในงานจะมีพิธีสักการะสิ่งศักดิ์สิทธิ์พิธีเปิดศูนย์ความเป็นเลิศด้านการพัฒนาที่ดินมอบรางวัลผลงานดีเด่นแก่หน่วยงานและบุคคลดีเด่นมอบทุนการศึกษามูลนิธิพัฒนาที่ดินสงเคราะห์และทุนการศึกษาสหกรณ์ออมทรัพย์กรมพัฒนาที่ดินจํากัดผ่านVDO Conferenceและถ่ายทอดสด(Live)ผ่านFacebookกรมพัฒนาที่ดินเพื่อให้ประชาชนทั่วไปได้รับชมงานและสามารถร่วมคอมเม้นต์แสดงความยินดีผ่านLive Facebookได้นอกจากนี้ยังเปิดช่องทางให้ประชาชนและผู้ที่สนใจเข้าร่วมอวยพรแสดงความยินดีผ่านเว็ปไซต์กรมพัฒนาที่ดินเนื่องในโอกาสวันคล้ายวันสถาปนากรมพัฒนาที่ดินครบรอบ58ปีผ่านเว็บไซต์กรมพัฒนาที่ดินอีกด้วย
รัฐบาลไทย-ข่าวทำเนียบรัฐบาล-“ม.33 เรารักกัน” รอบ 2 เงินเข้าวันไหนบ้าง เช็กเลย!!
วันอาทิตย์ที่ 23 พฤษภาคม 2564
“ม.33 เรารักกัน” รอบ 2 เงินเข้าวันไหนบ้าง เช็กเลย!!
“ม.33 เรารักกัน” รอบ 2 เงินเข้าวันไหนบ้าง เช็กเลย!!
“ม.33 เรารักกัน” รอบ 2 เงินเข้าวันไหนบ้าง เช็กเลย!!
อัปเดตความคืบหน้า ภายหลังจากที่รัฐบาลเห็นชอบมาตรการบรรเทาผลกระทบสถานการณ์การแพร่ระบาดของโรคโควิด-19 โดยเพิ่มวงเงินให้ผู้ประกันตน มาตรา 33 ตามโครงการ “ม.33 เรารักกัน” อีกคนละ 2,000 บาท แบ่งจ่าย 2 งวด งวดละ 1,000 บาท ดังนี้
ครั้งที่ 1 วันที่ 24 พ.ค. 64 จํานวน 1,000 บาท
ครั้งที่ 2 วันที่ 31 พ.ค. 64 จํานวน 1,000 บาท
ซึ่งระบบจะโอนวงเงินผ่านช่องทางที่เคยได้รับโดยอัตโนมัติ และไม่ต้องกดยอมรับหรือลงทะเบียนเพิ่มเติม
สําหรับผู้ได้รับสิทธิ ม33 เรารักกันรอบแรก 4,000 บาท แต่ยังใช้ไม่หมด และกังวลว่าต้องใช้ก่อนวันที่ 31 พ.ค. 64 หรือไม่ ตรงนี้ยืนยันได้ว่า ไม่จําเป็นต้องรีบใช้ เนื่องจากเงินรอบใหม่ที่โอนเข้ามา จะรวมกับยอดเงินเก่าที่มีอยู่ ซึ่งสามารถนําไปใช้จ่ายกับร้านค้าที่เข้าร่วมโครงการได้ถึงวันที่ 30 มิ.ย. 64 ครับ
#ไทยคู่ฟ้า#รวมไทยสร้างชาติ#ร่วมต้านโควิด19
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมติดตามสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
วันอาทิตย์ที่ 23 พฤษภาคม 2564
ปลัดกระทรวงยุติธรรม ประชุมติดตามสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม
ในวันอาทิตย์ที่ ๒๓ พฤษภาคม ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
ในการนี้ ปลัดกระทรวงยุติธรรม ได้เน้นย้ําเรื่องการวางแผนฉีดวัคซีนให้ผู้ต้องขังทุกรายเพื่อป้องกันเชื้อโควิด-19 โดยเร็วที่สุด โดยให้แต่ละเรือนจําและทัณฑสถานที่ยังไม่พบผู้ติดเชื้อ เร่งประสานกับโรงพยาบาลแม่ข่ายในพื้นที่ทําการตรวจคัดกรองเชื้อในเจ้าหน้าที่ทุกรายและสุ่มตรวจผู้ต้องขังเพื่อยืนยันว่าเป็นพื้นที่ปลอดเชื้อ เพื่อจะได้ดําเนินการฉีดวัคซีนก่อน โดยพิจารณาถึงความจําเป็นเร่งด่วนเป็นหลัก รวมทั้งให้ประสานบุคลากรทางการแพทย์ของกรมราชทัณฑ์ที่เกษียณอายุราชการแล้ว และเจ้าหน้าที่พยาบาลในสถานพินิจฯ สังกัดกรมพินิจและคุ้มครองเด็กและเยาวชน เข้ามาสนับสนุนด้านการรักษาพยาบาลผู้ป่วยติดเชื้อฯ ซึ่งจะเป็นการเพิ่มศักยภาพและยกระดับการป้องกันการแพร่ระบาดของโรคฯ ในวงกว้างต่อไป นอกจากนี้ ได้เน้นย้ําไปยังผู้บริหารเรือนจําและทัณฑสถานทุกแห่ง หากมีความต้องการวัสดุ อุปกรณ์ใด ให้รีบประสานงานมาที่ ศบค.รท. เพื่อดําเนินการจัดสรรให้เพียงพอต่อการใช้งานต่อไป